जयपुर में नेट परीक्षा में 75 प्रतिशत उपस्थिति रही
जयपुर|सीबीएसई कीओर से रविवार को राष्ट्रीय पात्रता परीक्षा (नेट) का आयोजन किया गया। जयपुर में इस परीक्षा में 75 फीसदी उपस्थिति दर्ज की गई। यहां परीक्षा के लिए 57 केंद्र बनाए गए थे। इन केंद्रों पर 40,912 परीक्षार्थी पंजीकृत थे। इनमें से 31,010 परीक्षार्थी परीक्षा देने पहुंचे। परीक्षा देकर निकले अभ्यर्थियों ने बताया कि पिछली बार की तुलना में इस बार प्रश्न पत्र आसान था। रीजनिंग के सवालों ने जरूर कुछ उलझाया। देशभर के 88 शहरों में यह परीक्षा 80 विषयों के लिए आयोजित हुई है।
hin_Deva hin_Deva